****

REPUBLIKA HRVATSKA

LIČKO-SENJSKA ŽUPANIJA

GRAD NOVALJA

KLASA: 372-02/22-01/02

URBROJ: 2125-6-04/03-22-03

U Novalji, 29. ožujka 2022.g.

Na temelju čl. 6. Zakona o zakupu i kupoprodaji poslovnoga prostora (Narodne novine broj 125/11, 64/15 i 112/18) i članka 46. Statuta Grada Novalje (Županijski glasnik Ličko-senjske županije broj 08/21 i 31/21) dana 29. ožujka 2022. g. raspisuje se

**JAVNI NATJEČAJ**

**ZA DAVANJE U ZAKUP POSLOVNOG PROSTORA U**

**VLASNIŠTVU GRADA NOVALJE**

I.

Raspisuje se natječaj za davanje u zakup poslovnog prostora u vlasništvu Grada Novalje, prikupljanjem pisanih zatvorenih ponuda, kako slijedi:

|  |  |
| --- | --- |
| Mjesto | Novalja |
| Adresa | Trg Brišćić 1 |
| K.č.br./k.o. | k.č.br. 562 k.o. Novalja Nova |
| Površina m2 | poslovna prostorija 2 - 21,26 m2  |
| Djelatnost | Prodavaonica u kojoj je dozvoljena prodaja isključivo autohtonih i proizvoda otoka Paga |
| Početna zakupnina-kn/m2 mjesečno | Početni iznos zakupnine za poslovni prostor određuje se u iznosu od 2,400 kuna mjesečno  |
| Jamčevina/kn | 2.400,00 kuna |

II.

Navedeni poslovni prostor daje se u zakup putem javnog natječaja u viđenom stanju, isključivo za obavljanje navedene djelatnosti.

Zabranjeno je davanje poslovnog prostora u podzakup, vršiti vanjske ili unutarnje zahvate i rekonstrukcije kao i prenamjene ili promjene djelatnosti, bez pisane suglasnosti zakupodavca.

Ugovor o zakupu zaključuje se na određeno vrijeme od 3(tri) godina, uz mogućnost produženja sukladno zakonskim odredbama.

Razgledavanje (očevid) poslovnog prostora moguć je prema prethodnom dogovoru s nadležnim službenikom na broj telefona 053/663-407 ili 053/663-403.

Visina zakupnine obračunava se mjesečno, te se plaća mjesečno unaprijed najkasnije do desetog dana u mjesecu.

Troškove tekućeg održavanja zakupljenog poslovnog prostora snosi zakupnik.Zakupninom nisu obuhvaćeni troškovi komunalne naknade, odvoza smeća, plaćanja električne energije, vode i slično, već te troškove zasebno plaća zakupnik.

III.

Natječaj će se provesti prikupljanjem pisanih ponuda. Pisane ponude dostavljaju se u roku od **8 (osam) dana** od dana objave javnog natječaja u Zadarskom listu, na oglasnoj ploči u zgradi gradske uprave Grada Novalje, Trg dr. F. Tuđmana 1 i web stranici Grada Novalje.

Ponude se podnose neposredno u pisarnici Gradske uprave ili preporučeno poštom na adresu: Grad Novalja, Trg dr. Franje Tuđmana 1, Novalja, s naznakom: "PONUDA ZA ZAKUP POSLOVNOG PROSTORA TRG BRIŠČIĆ - NE OTVARAJ" do dana **06. travnja 2022. godine.**

Pisana ponuda obavezno sadrži:

1. ime i prezime odnosno naziv ponuditelja, s naznakom prebivališta, odnosno sjedišta**,** OIB ponuditelja

2. ponuđeni iznos zakupnine,

3. dokaz o uplati jamčevine (izvornik uplatnice ili virmana),

4. IBAN broj tekućeg odnosno žiro-računa radi eventualnog povrata jamčevine,

5. presliku obrtnice ili izvatka iz nadležnog obrtnog registra koji ne smije biti stariji od 15 dana do dana prijave na javni natječaj, iz kojih mora biti vidljivo da je natjecatelj registriran za djelatnost koja će se obavljati u poslovnom prostoru za koji se natječe, ako je natjecatelj fizička osoba – obrtnik

5. presliku rješenja nadležnog trgovačkog suda o upisu u sudski registar ili izvatka iz sudskog registra koji ne smije biti stariji od 30 dana do dana prijave na javni natječaj, iz kojih mora biti vidljivo da je natjecatelj pravna osoba - registrirana za djelatnost koja će se obavljati u poslovnom prostoru za koji se natječe te ime, prezime i osobni identifikacijski broj (OIB) zakonskog zastupnika pravne osobe

6. presliku domovnice ili osobne iskaznice (za fizičke osobe)

7. naznaku djelatnosti koju će obavljati

8. dokaz o pravu prvenstva zakupa osoba iz Zakona o pravima hrvatskih branitelja iz Domovinskog rata i članova njihovih obitelji ukoliko ispunjavaju uvjete iz natječaja i prihvate najviši ponuđeni iznos zakupnine

9. dokaze iz kojih je vidljivo da je fizička ili pravna osoba podmirila sve dospjele obveze prema državnom proračunu odnosno da je istoj odobrena odgoda plaćanja istih obveza, pod uvjetom da se fizička ili pravna osoba pridržava rokova plaćanja

10. vlastoručno potpisanu izjavu ponuditelja da je suglasan/na sa svim uvjetima javnog natječaja, te korištenjem i obradom osobnih podataka u svrhu provedbe postupka po objavljenom javnom natječaju (za fizičke osobe).

Ponude koje ne sadrže naprijed navedeno i ponude podnesene izvan roka neće se razmatrati.

Grad Novalja će po službenoj dužnosti za prijavitelja (fizičku ili pravnu osobu) pribaviti dokaz o nepostojanju dospjelih nepodmirenih obveza prema Gradu Novalji, odnosno o odobrenju odgode plaćanja istih obveza, pod uvjetom da se fizička ili pravna osoba pridržava rokova plaćanja.

IV.

Natječaj provodi Povjerenstvo za provedbu javnog natječaja (u daljnjem tekstu: Povjerenstvo).

O postupku otvaranja ponuda povjerenstvo vodi zapisnik. Nakon provedbe postupka otvaranja ponuda, povjerenstvo u roku od 8 (osam) dana od dana otvaranja ponuda obavlja pregled prispjelih ponuda, utvrđuje koji ponuditelji ispunjavaju uvjete natječaja, te sastavlja zapisnik o pregledu ponuda.

Najpovoljnijom ponudom smatra se ponuda koja ispunjava sve uvjete natječaja i sadrži najvišu ponuđenu zakupninu.

U slučaju da su dva i više ponuditelja ponudila jednak najviši iznos mjesečne zakupnine, prednost ima ponuda koja je ranije zaprimljena u pisarnici Grada Novalje.

V.

Po utvrđenju najpovoljnije ponude, Povjerenstvo utvrđuje koje su osobe s prvenstvenim pravom dostavile pisani dokaz o ispunjavanju uvjeta javnog natječaja, te poziva osobe da se u roku od 3 (tri) dana očituju o prihvaćanju najviše ponuđene cijene.

U slučaju da dva ili više ponuditelja - osobe s prvenstvenim pravom prihvate najviše ponuđenu cijenu, najpovoljnija ponuda odredit će se izvlačenjem u njihovoj prisutnosti.

VI.

Po okončanju postupka natječaja, zapisnik o provedenom natječaju s prijedlogom najpovoljnije ponude Povjerenstvo dostavlja gradonačelniku radi donošenja odluke o odabiru najpovoljnije ponude i sklapanja ugovora o zakupu.

Gradonačelnik Grada Novalje odluku donosi u roku 8 (osam) dana od primitka prijedloga Povjerenstva.

VII.

Jamčevina u iznosu od 2.400,00 kn uplaćuje se u proračun Grada Novalje, IBAN HR 1123400091828800007, model HR68, poziv na broj 7722-OIB ponuditelja, a ista mora biti uplaćena najkasnije **do 06. travnja 2022. g.**

Jamčevina koju je uplatio ponuditelj čija je ponuda odabrana kao najpovoljnija uračunava se u iznos zakupnine, a ostalim ponuditeljima se vraća u roku od 15 dana od dana donošenja odluke o odabiru najpovoljnije ponude bez prava na kamatu.

VIII.

Zakupniku će se predati u posjed poslovni prostor na dan sklapanja ugovora o zakupu, o čemu će se sastaviti zapisnik.

Ugovor o zakupu poslovnog prostora solemnizirat će se kod javnog bilježnika na teret zakupnika.

IX.

Gradonačelnik Grada Novalje zadržava pravo ne odabrati najpovoljnijeg ponuditelja i poništiti natječaj, bez obveze da ponuditeljima obrazlaže razlog poništenja natječaja ili ne odabira najpovoljnijeg ponuditelja, kao i pravo da poništi odluku o prihvatu najpovoljnije ponude prije sklapanja ugovora.

 Grad Novalja